Հարություն Ալփիար

Հարություն Ալփիար (), հայ լրագրող և երգիծագիր։

Կենսագրություն 
Սովորել է Կ. Պոլսի Արամյան և Շահնազարյան վարժարաններում։ Ապրել է Իտալիայում, Ֆրանսիայում, Անգլիայում, Եգիպտոսում։ Կահիրեում հրատարակել է «Փարոս» (1896-1898, 1901-1902) երգիծական թերթը։ Աշխատակցել է Զմյուռնիայի և Կ. Պոլսի թերթերին («Արևելյան մամուլ», «Մասիս», «Սուրհանդակ», «Մանզումեի էֆքյար», «Ժամանակ», «Հայ գրականութիւն», ևն)։ Աշխատակցել է նաև թուրքերեն «Քալեմ» երգիծաթերթին, վերջինիս մեջ գրելով ֆրանսերեն ֆելիետոններ։ Եղել է Կ. Պոլսի ազգային պատրիարքարանի քարտուղար։ Գրել է երգիծական քրոնիկներ և նովելներ առօրյա հարցերի մասին։ Հրատարակել է «Առաջին անգամը։ Ֆանթէզի նորավէպ» (1908, Կ. Պոլիս), «Որքան տևելու է։ Շոգ-մոգ» (1909, Կ. Պոլիս), «Ֆանթազիօ» (1913, Կ. Պոլիս), «Քմայքի ծաղիկներ։ Զուարթ գրականութիւն» (1917, Կ. Պոլիս) ժողովածուները։ Ստորագրել է նաև Ռատամես, Քրիզանթեմ ծածկանուններով։

Ծանոթագրություններ 

Հայ երգիծաբաններ
Հայ լրագրողներ
19-րդ դարի Օսմանյան կայսրության գրողներ
20-րդ դարի Օսմանյան կայսրության գրողներ
Թուրքահայ լրագրողներ
Զմյուռնիայի հայեր
Գրական կեղծանուններով հայտնի հեղինակներ